

|  |  |
| --- | --- |
|  | Številka: 610-0006/2024Datum: 25. 9. 2024 |

**RAZPISNA DOKUMENTACIJA  
JAVNEGA RAZPISA ZA SOFINANCIRANJE POSAMEZNIH PROJEKTOV FESTIVALA LOKA V SNEGU 2024, KI SE BODO IZVAJALI V DECEMBRU 2024 V ŠKOFJI LOKI**

**- POPRAVEK 1**

Na podlagi 7. člena Statuta občine Škofja Loka (Uradno prečiščeno besedilo UPB-3, objavljen v Uradnem glasilu slovenskih občin, št. 23/2021, z dne 23. april 2021), Pravilnika o postopku izvedbe javnega razpisa s področja družbenih dejavnosti v Občini Škofja Loka (Uradno glasilo slovenskih občin, št. 69/2020) in Sklepa o začetku postopka javnega razpisa za sofinanciranje posameznih projektov v okviru festivala Loka v snegu 2024 z dne 19. 9. 2024 župan Občine Škofja Loka objavlja

**JAVNI RAZPIS**

**ZA SOFINANCIRANJE POSAMEZNIH PROJEKTOV**

**FESTIVALA LOKA V SNEGU 2024, KI SE BODO**

**V ŠKOFJI LOKI IZVAJALI V DECEMBRU 2024**

# Naziv in sedež naročnika

Občina Škofja Loka, Mestni trg 15, 4220 Škofja Loka (v nadaljevanju Občina).

# Predmet razpisa

Predmet razpisa je sofinanciranje posameznih projektov, ki se bodo zvrstili pod enotno znamko Loka v snegu 2024. S tem razpisom podpiramo zimske javne prireditve s področja turizma, kulture, otrok in mladine, ki se bodo izvajali v decembru 2024 v starem mestnem jedru Škofje Loke oz. njegovi (neposredni) bližini, v organizaciji pravnih oseb ali podjetnikov posameznikov. Sofinancirane bodo javne prireditve, ki bodo tvorile kakovosten, raznolik in privlačen program javnih prireditev, so v javnem interesu in gradijo skupnost mesta ter pospešujejo promocijo Občine Škofja Loka.

# Podprti bodo projekti, ki bodo potekali v terminu od 12. do 31. decembra 2024.

Predmet razpisa je priprava in izvedba posameznega projekta, ki bo del programa festivala Loka v snegu, med drugim:

Sklop 1: organizacija koncertov in glasbenih dogodkov (npr. koncertov popularne klasične, elektronske, etno, rock glasbe ipd.)

Sklop 2: organizacija ustvarjalnih delavnic in programov za otroke (npr. likovne, raziskovalne, literarne delavnice, gledališke in ulične predstave, prihod dobrih mož, ipd.).

Sklop 3: organizacija drugih javnih prireditev (npr. literarni večeri, predavanja, stand up, plesni in drugi družabni javni dogodki)

Sklop 4: organizacija silvestrovanja (31. 12. 2024)

Do sofinanciranja so lahko upravičeni samo projekti, ki jih vlagatelj ni prijavil na druge občinske razpise ali povabila za sofinanciranje projektov in programov ter niso predmet rednega sofinanciranja iz proračuna Občine Škofja Loka.

# Cilji razpisa

Cilji razpisa so:

* oživitev in popestritev dogajanja v starem mestnem jedru Škofje Loke oz. njegovi (neposredni) bližini v zimskem času z nizom privlačnih in kakovostnih javnih prireditev;
* podpiranje kakovostnih kulturnih in družabnih prireditev, ki so pomembne za splošni razvoj in promocijo Škofje Loke v smeri mestnega, zgodovinskega in kulturnega turizma;
* kakovostna nadgradnja dosedanjih prireditev;
* povečanje raznolikosti javnih prireditev in povečanje njihove dostopnosti širšemu krogu ljudi.

# Višina razpoložljivih sredstev

Okvirna vrednost razpoložljivih sredstev za sofinanciranje znaša **45.000 EUR.**

Občina bo v okviru razpoložljivih sredstev sofinancirala:

Sklop 1: organizacija koncertov in glasbenih dogodkov:

do 6 koncertov oz. glasbenih dogodkov.

Najvišja višina sofinanciranja za posamezni dogodek v tem sklopu je 6.000 EUR. Okvirna višina razpoložljivih sredstev za ta sklop je 20.000 EUR.

Sklop 2: organizacija ustvarjalnih delavnic in programov za otroke:

do 7 dogodkov v tem sklopu.

Najvišja višina sofinanciranja za posamezni dogodek v tem sklopu je 1.500 EUR.

Okvirna višina razpoložljivih sredstev za ta sklop je 5.000 EUR.

Sklop 3: organizacija drugih javnih prireditev:

do 5 dogodkov v tem sklopu

Najvišja višina sofinanciranja za posamezni dogodek v tem sklopu je 1.300 EUR.

Okvirna višina razpoložljivih sredstev za ta sklop je 5.000 EUR.

Sklop 4: organizacija silvestrovanja (31. 12. 2024)

1 dogodek

Najvišja višina sofinanciranja v tem sklopu je 15.000 €

Okvirna višina razpoložljivih sredstev je 15.000 €

Sredstva so zagotovljena v okviru proračunske postavke 5014010 - Pospeševanje razvoja turizma.

# Splošni pogoji

1. Predlagatelji so lahko društva, zveze društev, zavodi, javni zavodi, podjetniki posamezniki in druge pravne osebe, ki so registrirani in imajo ustrezna dovoljenja za opravljanje dejavnosti, ki je predmet razpisa.
2. Kandidirajo lahko le predlagatelji, ki imajo sedež ali podružnico v občini Škofja Loka in predlagatelji, ki imajo sedež v drugi občini, če v vlogi dokažejo, da večino njihovih rednih aktivnosti izvajajo v Škofji Loki.
3. Predlagatelji morajo imeti zagotovljene osnovne materialne, prostorske, kadrovske, organizacijske in finančne pogoje za realizacijo programov.
4. Predlagatelji dovoljujejo objavo osebnih podatkov z namenom vodenja razpisa in objave rezultatov razpisa na spletnih straneh Občine Škofja Loka skladno z Zakonom o dostopnosti informacij javnega značaja in Zakonom o varstvu osebnih podatkov.
5. Za isti projekt lahko na razpis poda vlogo le en predlagatelj.
6. Predlagatelji s prijavljenim projektom ne kandidirajo na drugih razpisih ali pozivih Občine Škofja Loka in v proračunu Občine Škofja Loka nimajo zagotovljenih svojih sredstev v okviru proračunske postavke za iste upravičene stroške (obvezna priloga je podpisana izjava vlagatelja - Priloga 2).

**Izbor programa prireditev in sam potek prireditev mora biti prilagojen občutljivemu okolju, v katerem se odvija.**

**Za vsak projekt mora vlagatelj sam pridobiti vsa potrebna dovoljenja!**

# Posebni pogoji za izbor sofinanciranih prireditev

1. Vsebine prireditev se morajo nanašati na področje turizma, kulture, otrok, mladine in družin ter morajo slediti zastavljenemu konceptu zimskega festivala Loka v snegu: kakovosten, raznolik in privlačen program javnih prireditev.
2. Predlagani projekti morajo biti prilagojeni okolju, v katerem se izvajajo, to je izbranim (zunanjim) lokacijam v historičnem središču mesta ali v njegovi (neposredni) bližini ter v bližnjih kulturnih spomenikih.
3. Prireditve, ki se odvijajo kot del drugega večjega projekta (druženje, obletnice ter proslave organizacij), ki so v prvi vrsti namenjene članom organizacij in ne širši javnosti ter prireditve, ki se odvijajo izven mestnega jedra Škofje Loke, ne bodo podprte.
4. Na razpisni sklop 1: organizacija koncertov in glasbenih dogodkov se lahko prijavijo le vlagatelji (upravičene osebe), ki izpolnjujejo naslednji pogoj: da zaprošajo za največ 6.000,00 EUR in hkrati največ 80 odstotkov celotne vrednosti projekta.
5. Na razpisni sklop 2: organizacija ustvarjalnih delavnic in programov za otroke se lahko prijavijo le vlagatelji (upravičene osebe), ki izpolnjujejo naslednji pogoj: da zaprošajo za največ 1.500 EUR in hkrati največ 90 odstotkov celotne vrednosti projekta.
6. Na razpisni sklop 3: organizacija drugih javnih prireditev se lahko prijavijo le vlagatelji (upravičene osebe), ki izpolnjujejo naslednji pogoj: da zaprošajo za največ 1300 EUR in hkrati največ 90 odstotkov celotne vrednosti projekta.
7. Na razpisni sklop 4: organizacija silvestrovanja (31. 12. 2024) se lahko prijavijo le vlagatelji (upravičene osebe), ki izpolnjujejo naslednji pogoj: da zaprošajo za največ 15000 EUR.

# Terminska opredelitev festivala

Festival Loka v snegu 2024 bo potekal od **12. do 31. 12. 2024.**

Vlagatelji naj pri načrtovanju upoštevajo predvidene termine in ure pričetka prireditev, ki bodo veljali za celotno trajanje festivala.

* od četrtka do nedelje, 12.–15. 12. 2024;
* od četrtka do nedelje, 19.–22. 12. 2024;
* od četrtka do torka, 26.–31. 12. 2024;

Termini pričetka večernih prireditev namenjenih odrasli publiki:

* ob četrtkih in nedeljah: ob 18.00,
* petek in sobota: ob 20.00.

Termini pričetka prireditev namenjenih otrokom in mladini:

* ob četrtkih in petkih: ob 16.00,
* sobota in nedelja: ob 10.00 in ob 16.00.

Podrobnejša terminska in lokacijska usklajevanja bodo potekala po končanem izboru projektov.

# Merila razpisa

Pri izboru projektov bodo upoštevana merila za posamezen sklop prijavljenega projekta. Merila so razdeljena v tri sklope:

**Sklop 1: organizacija koncertov in glasbenih dogodkov**

|  |  |
| --- | --- |
| **Kriterij:** | **Število**  **možnih točk** |
| 1. Produkcijske reference vlagatelja projekta in soorganizatorjev v obdobju 2020-2023 (aktivnosti in dosežki vlagatelja, prepoznavnost in uveljavljenost vlagatelja in soorganizatorja v javnosti). | 10 |
| 1. Reference izvajalcev: aktualen in kakovosten izbor avtorjev, izvajalcev in podizvajalcev projekta (aktivnosti in dosežki izvajalcev, njihova prepoznavnost in uveljavljenost v javnosti) | 20 |
| 1. Kakovost projekta ter njegova vsebinska zaokroženost, celovitost in inovativnost | 30 |
| 1. Predvidena dostopnost, izvedbeni načrt projekta (glede na zvrst, glede na število obiskovalcev, kraj izvedbe, promocijski načrt, skladnost zasnove projekta in načrta izvedbe, realnost izvedbe glede na zasnovo projekta). | 15 |
| 1. Finančna zasnova: glede na obseg in vsebino realno finančno ovrednoten in uravnotežen projekt (razmerje med deležem lastnih in pridobljenih sredstev, realna izvedljivost projekta glede na njegovo vsebinsko in finančno zasnovo, višina plačila za izvajalce projekta) | 10 |
| 1. Pričakovani učinki projekta glede na oživljanje mestnega jedra Škofje Loke,   pomen projekta z vidika promocije ter uveljavljanja in utrjevanja pozitivne podobe Občine Škofja Loka. | 10 |
| 1. Vlagatelj, ki ima status nevladne organizacije v javnem interesu na področju kulture, prejme 5 točk (16. člen Zakona o nevladnih organizacijah (Uradni list RS, št. 21/18). | 5 |
| **SKUPAJ:** | **100** |

**Sklop 2: organizacija ustvarjalnih delavnic in programov za otroke**

|  |  |
| --- | --- |
| **Kriterij:** | **Število**  **možnih točk** |
| 1. Produkcijske reference vlagatelja projekta in soorganizatorjev v obdobju 2020-2023 (aktivnosti in dosežki vlagatelja, prepoznavnost in uveljavljenost vlagatelja in soorganizatorja v javnosti). | 10 |
| 1. Reference izvajalcev: aktualen in kakovosten izbor avtorjev, izvajalcev in podizvajalcev projekta (aktivnosti in dosežki izvajalcev, njihova prepoznavnost in uveljavljenost v javnosti) | 20 |
| 1. Kakovost projekta ter njegova vsebinska zaokroženost, celovitost in inovativnost | 30 |
| 1. Predvidena dostopnost, izvedbeni načrt projekta (glede na zvrst, glede na število obiskovalcev, kraj izvedbe, promocijski načrt, skladnost zasnove projekta in načrta izvedbe, realnost izvedbe glede na zasnovo projekta). | 15 |
| 1. Finančna zasnova: glede na obseg in vsebino realno finančno ovrednoten in uravnotežen projekt (razmerje med deležem lastnih in pridobljenih sredstev, realna izvedljivost projekta glede na njegovo vsebinsko in finančno zasnovo) | 10 |
| 1. Pričakovani učinki projekta glede na oživljanje mestnega jedra Škofje Loke,   pomen projekta z vidika promocije ter uveljavljanja in utrjevanja pozitivne podobe Občine Škofja Loka. | 10 |
| 1. Vlagatelj, ki ima status nevladne organizacije v javnem interesu na področju kulture, prejme 5 točk (16. člen Zakona o nevladnih organizacijah (Uradni list RS, št. 21/18). | 5 |
|  |  |
| **SKUPAJ:** | **100** |

**Sklop 3: organizacija drugih javnih prireditev**

|  |  |
| --- | --- |
| **Kriterij:** | **Število**  **možnih točk** |
| 1. Produkcijske reference vlagatelja projekta in soorganizatorjev v obdobju 2020-2023 (aktivnosti in dosežki vlagatelja, prepoznavnost in uveljavljenost vlagatelja in soorganizatorja v javnosti). | 10 |
| 1. Reference izvajalcev: aktualen in kakovosten izbor avtorjev, izvajalcev in podizvajalcev projekta (aktivnosti in dosežki izvajalcev, njihova prepoznavnost in uveljavljenost v javnosti) | 20 |
| 1. Kakovost projekta ter njegova vsebinska zaokroženost, celovitost in inovativnost | 30 |
| 1. Predvidena dostopnost, izvedbeni načrt projekta (glede na zvrst, glede na število obiskovalcev, kraj izvedbe, promocijski načrt, skladnost zasnove projekta in načrta izvedbe, realnost izvedbe glede na zasnovo projekta). | 15 |
| 1. Finančna zasnova: glede na obseg in vsebino realno finančno ovrednoten in uravnotežen projekt (razmerje med deležem lastnih in pridobljenih sredstev, realna izvedljivost projekta glede na njegovo vsebinsko in finančno zasnovo) | 10 |
| 1. Pričakovani učinki projekta glede na oživljanje mestnega jedra Škofje Loke,   pomen projekta z vidika promocije ter uveljavljanja in utrjevanja pozitivne podobe Občine Škofja Loka. | 10 |
| 1. Vlagatelj, ki ima status nevladne organizacije v javnem interesu na področju kulture, prejme 5 točk (16. člen Zakona o nevladnih organizacijah (Uradni list RS, št. 21/18). | 5 |
|  |  |
| **SKUPAJ:** | **100** |

**Sklop 4: organizacija silvestrovanja**

|  |  |
| --- | --- |
| **Kriterij:** | **Število**  **možnih točk** |
| 1. Produkcijske reference vlagatelja projekta in soorganizatorjev v obdobju 2020-2023 (aktivnosti in dosežki vlagatelja, prepoznavnost in uveljavljenost vlagatelja in soorganizatorja v javnosti). | 10 |
| 1. Reference izvajalcev: aktualen in kakovosten izbor avtorjev, izvajalcev in podizvajalcev projekta (aktivnosti in dosežki izvajalcev, njihova prepoznavnost in uveljavljenost v javnosti) | 20 |
| 1. Kakovost projekta ter njegova vsebinska zaokroženost, celovitost in inovativnost | 30 |
| 1. Predvidena dostopnost, izvedbeni načrt projekta (glede na zvrst, glede na število obiskovalcev, kraj izvedbe, promocijski načrt, skladnost zasnove projekta in načrta izvedbe, realnost izvedbe glede na zasnovo projekta). | 15 |
| 1. Finančna zasnova: glede na obseg in vsebino realno finančno ovrednoten in uravnotežen projekt (razmerje med deležem lastnih in pridobljenih sredstev, realna izvedljivost projekta glede na njegovo vsebinsko in finančno zasnovo, višina plačila za izvajalce projekta) | 10 |
| 1. Pričakovani učinki projekta glede na oživljanje mestnega jedra Škofje Loke,   pomen projekta z vidika promocije ter uveljavljanja in utrjevanja pozitivne podobe Občine Škofja Loka. | 15 |
| **SKUPAJ:** | **100** |

Podrobnejša opredelitev meril je v prilogi 3.

Strokovna komisija bo predlagane projekte in njihovo ustreznost ocenjevala tudi v primerjavi s preostalimi prijavljenimi projekti. Pri izboru bodo imeli prednost kakovostni (slovenski) izvajalci, prireditve na prostem in prireditve z majhno ali brez vstopnine. Projekti, ki bodo v sklopu pod točko 2, 3 in 5 prejeli 0 točk, bodo zavrnjeni.

# Maksimalno število točk, ki jih lahko doseže posamezen prijavljeni projekt je 100, vsaka dosežena točka pa predstavlja 1 odstotek zaprošene višine sofinanciranja.

# Sofinancirani bodo tisti projekti, ki bodo v postopku ocenjevanja dosegli najvišje število točk, največ do števila prireditev in višine razpoložljivih sredstev za posamezni sklop, kot je opredeljeno v točki 4.

# V sklopu 4: organizacija silvestrovanja bo izbran en (1) vlagatelj, ki bo v postopku ocenjevanja prejel najvišje število točk.

# Obdobje za porabo dodeljenih sredstev

Dodeljena proračunska sredstva morajo biti porabljena v proračunskem letu 2024. Prenos v naslednje leto ni mogoč.

Vlagatelj porabo sredstev izkazuje s poročilom, ki mora biti napisano in oddano v skladu z določili, zapisanimi v tem razpisu in v pogodbi o sodelovanju.

# Rok za predložitev vlog

Rok za vložitev vlog se prične z dnem objave javnega poziva na spletni strani Občine Škofja Loka (www.skofjaloka.si), to je z 23. 9. 2024 in traja do vključno 16. 10. 2024.

Za pravočasno prijavo se šteje vloga, ki jo Občina prejme do roka za predložitev vlog. Vloge, ki bodo prispele po roku za oddajo, bodo s sklepom zavržene. Zoper ta sklep pritožba ni dovoljena.

# Način predložitve vlog

Za formalno popolno vlogo se šteje vloga, poslana po elektronski pošti, ki vsebuje elektronske kopije Prijavnega obrazca (priloga 1), vključno z zahtevanimi prilogami oziroma dokazili in Izjavo predlagatelja (priloga 2).

Popolna vloga mora vsebovati popoln in v celoti izpolnjen Prijavni obrazec Javnega razpisa za sofinanciranje posameznih dogodkov festivala Loka v snegu 2024. Predloženi obrazec mora biti izpolnjen pravilno, v slovenskem jeziku in v celoti, ter opremljen s podpisi odgovorne osebe vlagatelja. Vloga mora vsebovati tudi podpisano Izjavo predlagatelja.

Vlogo na javni razpis, skupaj z elektronskimi kopijami vseh prilog in dokazil, je treba poslati po elektronski pošti na naslov obcina@skofjaloka.si, pri čemer veljavnost vloge ni pogojena z elektronskim podpisom.

V polju »Zadeva« mora biti naveden naziv tega poziva: **JAVNI RAZPIS – LOKA V SNGU 2024 (610-0006/2024).**

# Odpiranje vlog

Odpiranje vlog, ki ga vodi tehnična komisija, bo najkasneje v roku desetih delovnih dni po preteku roka za oddajo vlog. Odpiranje zaradi pričakovanega velikega števila vlog ne bo javno. Pri odpiranju se ugotavlja pravočasnost vlog, popolnost, glede na to, ali so bili predloženi vsi zahtevani dokumenti in upravičenost vlog, glede na to, ali je vlogo oddala upravičena oseba. V primeru nepopolno izpolnjenih vlog s pomanjkljivo dokumentacijo bo strokovni sodelavec v roku desetih dni od odpiranja vlog vlagatelje pozval, da vlogo v določenem roku dopolnijo.

Za uvrstitev v postopek izbora za dodelitev sredstev mora vsaka vloga izpolnjevati naslednje pogoje, da se šteje kot formalno popolna:

* pravilno in v slovenskem jeziku izpolnjen prijavni obrazec,
* priložena obvezna dokazila in druge priloge k vlogi,
* poslana v roku in na način, ki je določen v 10. in 11. točki besedila razpisa.

Zavržene bodo vloge:

* ki ne bodo poslane v roku in na način, ki je določen v 10. in 11. točki tega besedila razpisa,
* ki ne bodo vsebovale vseh dokazil in drugih sestavin, ki jih zahteva besedilo razpisa in razpisne dokumentacije, ki kljub pozivu ne bodo dopolnjene v roku za dopolnitev (nepopolne vloge),
* ki jih bodo podale neupravičene osebe.

Na podlagi zapisnika tehnične komisije bo občinska uprava izdala sklep o zavrženju vlog, ki so bile prepozne, niso bile dopolnjene v roku ali jih niso vložile upravičene osebe. Ostale vloge in predlagane projekte tehnična komisija preda v ocenjevanje strokovni komisiji.

# Ocenjevanje in vrednotenje vlog

Strokovna komisija, imenovana s strani župana Občine Škofja Loka, bo ocenila vse pravočasne in popolne vloge upravičenih vlagateljev ter pristojnemu organu podala zapisnik s predlogom sofinanciranja. Strokovna komisija bo ocenjevala vloge na podlagi podatkov iz vloge (obrazci in priloge) in meril za ocenjevanje vlog (Priloga 3). Zaradi pričakovanega velikega števila vlog vlagatelji ne morejo prisostvovati ocenjevanju in vrednotenju vlog ter sprejemanju poročila strokovni komisiji.

Pristojni organ lahko vlagateljem izda predhodno obvestilo, najkasneje v dveh mesecih od datuma odpiranja vlog pa odločbo o izbiri in dodelitvi sredstev. Zoper odločbo je mogoče v roku 15 dni po prejemu le-te vložiti pritožbo, o kateri odloča župan Občine Škofja Loka.

Zavrnjene bodo vloge tistih vlagateljev:

* ki ne bodo dosegle zadostnega števila točk za sofinanciranje, kot določa ta razpis,
* ki ne bodo izpolnjevale pogojev, določenih v besedilu razpisa.

Po dokončnosti odločb bo Občina z izbranimi vlagatelji sklenila pogodbo o sofinanciranju izbranih projektov, ki bodo del festivala Loka v snegu 2024, v kateri se uredijo vsa medsebojna razmerja v zvezi z zagotavljanjem sredstev za sofinanciranje in izvedbo programa oz. projekta.

# Postopek javnega razpisa se lahko ustavi do izdaje odločb. V tem primeru bo izdan sklep, ki bo objavljen na enak način, kot je bilo objavljeno besedilo javnega razpisa.

1. **Pogoj za nakazilo in obdobje za porabo dodeljenih sredstev**

Dodeljena sredstva za posamezno leto morajo biti porabljena do 31. 12. v istem koledarskem letu. Prenos sredstev v prihodnje leto ni mogoč.

Vlagatelj porabo sredstev izkazuje s poročilom, ki mora biti napisano in oddano v skladu z določili, zapisanimi v pogodbi o sodelovanju. Vlagatelj najkasneje do 28. 02. 2025 odda poročilo na predpisanem obrazcu (priloga 5), ki vsebuje izpolnjen **finančni in vsebinski del o izvedbi** **z vsemi prilogami** in je podlaga za izplačilo dodeljenih sredstev.

Vsebinski del poročila mora predstaviti dejanski potek prireditve z navedbo nastopajočih ali izvajalcev in predstavitvijo doseganja ciljev projekta. Vsebovati mora informacijo o številu in strukturi obiskovalcev, zagotovljeni dodatni ponudbi, promociji, rabi predvidene celostne grafične podobe festivala. Priložene morajo biti fotografije prireditve in promocijski materiali oz. dokazila o spletni promociji.

Finančno poročilo mora vsebovati podatek o celotni vrednosti projekta, višini odobrenih sredstev in nastalih stroških, vključno s kopijami računov, ki so v neposredni povezavi s prijavljeno vsebino projekta, iz katerih je razvidna poraba sredstev. Izvajalec porabljena sredstva dokazuje v višini **85% odobrene višine sofinanciranja**. Skladno z razpisom z obračunsko dokumentacijo ni treba dokazovati **15% odobrene višine sofinanciranja**, kar predstavlja posredne stroške projekta.

Vlagatelj poročilo odda na predpisanem Obrazcu za poročilo o izvedbi projekta v okviru festivala Loka v snegu 2024. Predloženi obrazec mora biti izpolnjen pravilno, v slovenskem jeziku in v celoti, ter opremljen s podpisi odgovorne osebe vlagatelja. Vlagatelj mora poročilu priložiti obvezne priloge, ki so zahtevane v Obrazcu za poročilo o izvedbi projekta v okviru festivala Loka v snegu 2024 (računi, fotografije, strokovne ocene, kritike, promocijski material, objave v medijih, povezave na spletno stran, izdelki – brošura, katalog, zloženka ipd.)

Poročilo, skupaj z elektronskimi kopijami vseh prilog in dokazil, je treba poslati po elektronski pošti na naslov obcina@skofjaloka.si, pri čemer veljavnost poročila ni pogojena z elektronskim podpisom.

V polju »Zadeva« mora biti naveden naziv tega poziva: **POROČILO – LOKA V SNGU 2024 (610-0006/2024).**

1. **Promocija**

**Celoten festival Loka v snegu bo oglaševan enotno pod blagovno znamko Loka v snegu 2024:**

* objave v lokalnih tiskanih medijih;
* obvestila na Radiu Sora;
* objave v spletnih medijih;
* objave na spletni strani www.lokavsnegu.si,
* veleplakati.

# Posamezen organizator mora nujno dodatno oglaševati svoj projekt oz. dogodek in pri tem poskrbeti, da je na oglaševalskem materialu jasno označeno, da sodi dogodek v okvir festivala Loka v snegu. Vse stroške, ki nastanejo pri oglaševanju določenega projekta, krije vlagatelj sam.

Za vse promocijske materiale je **obvezna uporaba celostne grafične podobe** (CGP) Loke v snegu. O njej bo pravočasno obveščen vsak vlagatelj, katerega projekt bo sofinanciran v okviru festivala Loka v snegu 2024. Prav tako bo prejel splošna navodila za uporabo CGP-ja in kontakt ter cenik oblikovalca, ki bo pripravil CGP, da ga bo lahko najel za pripravo lastnih materialov.

Organizator je dolžan predvidene promocijske materiale poslati v potrditev koordinatorju vsaj tri (3) delovne dni pred objavo oz. javno uporabo. Koordinator je dolžan organizatorja pisno opozoriti na neustrezno rabo CGP ali mu potrditi ustreznost oblikovanih promocijskih materialov. V primeru, da organizator ne prejme odgovora koordinatorja, se smatra, da so predlagani promocijski materiali ustrezni. V primeru, da kljub opozorilu na neustrezno rabo CGP, organizator promocijskih materialov ustrezno ne popravi, se sofinanciranje projekta zniža za 10% odobrenih sredstev.

Pri izvedbi projekta mora jasno označiti, da je le- ta del Loke v snegu 2024 (s transparenti in drugimi oznakami, ki so skladne s CGP Loke v snegu, ki jih zagotovi Občina Škofja Loka).

Vsak vlagatelj mora poskrbeti, da je oglaševanje na samostoječih ali stenskih tablah, plakatnih stebrih in prenosnih uličnih panojih v skladu s 56. členom Občinskega prostorskega načrta Občine Škofja Loka.

1. **Ravnanje z odpadki**

Vlagatelj mora:

* upoštevati Uredbo o prepovedi dajanja nekaterih plastičnih proizvodov za enkratno uporabo na trg in zmanjšanje uporabe plastičnega materiala (plastična slamica, plastični krožnik, plastični lonček, plastični pribor, …) in zagotoviti uporabo okolju prijaznih proizvodov,
* skladno z Odlokom o načinu opravljanja obvezne lokalne gospodarske javne službe ravnanja s komunalnimi odpadki v Občini Škofja Loka pred prireditvijo pridobiti ustrezno soglasje izvajalca javne službe in priskrbeti oziroma z njim skleniti dogovor o načinu ločenega zbiranja in odvoza odpadkov ter načinu pokrivanja stroškov,
* zagotoviti ločeno zbiranje odpadkov - mešana odpadna embalaža, odpadni papir, mešani komunalni odpadki. Sistem ločenega zbiranja odpadkov mora biti jasno označen z vidnimi navodili o pravilnem ločevanju (v skladu z usmeritvami izvajalca javne službe) in razumen obiskovalcem prireditve,
* zagotoviti zadostno količino zabojnikov za ločeno zbiranje ločenih frakcij glede na pričakovano število obiskovalcev,
* zagotoviti ločeno zbiranje bioloških odpadkov, ki nastajajo zaradi gostinske dejavnosti na prireditvi in jih oddali ločeno prevzemniku bioloških odpadkov iz gostinske dejavnosti,
* poskrbeti za obveščanje izvajalca javne službe o nameravani prireditvi najmanj štirinajst dni pred datumom izvedbe prireditve, po končani prireditvi pa najkasneje v 6 urah poskrbeti, da se prireditveni prostor očisti in ločeno zbrani odpadki predajo izvajalcu javne službe skladno z dogovorom med izvajalcem javne službe in organizatorjem.

1. **Dokumentacija razpisa**

Dokumentacija Javnega razpisa za sofinanciranje posameznih projektov festivala Loka v snegu 2024, ki se bodo izvajali v decembru 2024 v Škofji Loki obsega:

* Besedilo razpisa,
* Obrazec prijave (Priloga 1),
* Izjavo predlagatelja (Priloga 2),
* Merila za izbiro in način ocenjevanja vlog (Priloga 3),
* Vzorec pogodbe (Priloga 4),
* Obrazec za poročilo (Priloga 5).

Razpisna dokumentacija za razpisno področje je od dneva te objave do izteka prijavnega roka dosegljiva na spletnih straneh Občine Škofja Loka: [www.skofjaloka.si](http://www.skofjaloka.si/) ali pa jo v tem roku zainteresirani lahko dvignejo vsak delovni dan, in sicer med 7.30 in 15.00, ob sredah med 7.30 in 17.00, ob petkih pa med 7.30 in 12.00 v sprejemni pisarni Občine Škofja Loka, »Loška hiša«, Mestni trg 15, Škofja Loka.

1. **Dodatne informacije v zvezi z razpisom**

Pristojna oseba za podajanje informacij in pojasnil je: Pia Pivk, [pia.pivk@zavod973.si](mailto:pia.pivk@zavod973.si), 051 230 105. Informacije v zvezi z razpisom dobijo zainteresirani osebno ali po telefonu vsak delovni dan od 9. do 12. ure in od 13. do 15. ure oziroma preko navedene elektronske pošte.

Občina Škofja Loka

Tine Radinja

župan